പ്രമുഖ സോഫ്റ്റ് ഡ്രിങ്ക് നിര്മാതാക്കള് ബിസിനസ് മോഡല് മാറ്റുന്നു സോഫ്റ്റ് ഡ്രിങ്ക് ബിസിനസില് നിന്ന് പിന്വാങ്ങുന്നുവെന്ന് പെപ്സി ഉള്പ്പടെയുള്ള വന്കിടക്കാര് ലാഭകരമല്ലാത്ത ബ്രാന്ഡുകള് ഒഴിവാക്കി ഉപഭോക്താക്കളെ ആകര്ഷിക്കുന്ന ഉത്പന്നങ്ങളിലേക്ക് മാറുക എന്ന ലക്ഷ്യത്തോടെ പ്രമുഖ സോഫ്റ്റ് ഡ്രിങ്ക് നിര്മാതാക്കള് ബിസിനസ് മോഡല് മാറ്റുന്നു. കുപ്പിവെള്ളം, ജ്യൂസ് തുടങ്ങിയവയുടെ നിര്മാണത്തില് നിന്നാണ് ലാഭസാധ്യത തേടി കൂടുമാറുന്നത്. ട്രോപ്പിക്കാന ഉള്പ്പടെയുള്ള ജ്യൂസ് ബ്രാന്ഡുകള് കയ്യൊഴിയുന്നതായി പെപ്സികോ പ്രഖ്യാപിച്ചു. വടക്കന് അമേരിക്കയിലെ പ്രമുഖ കുപ്പിവെള്ള ബ്രാന്ഡായ നെസ്ലെയുടെ പോളിഷ് സ്പ്രിങ് വില്ക്കാന് ധാരണയായി. സ്വകാര്യ ഇക്വിറ്റി നിക്ഷേപകര്ക്കാണ് ഈ ബ്രാന്ഡുകള് കൈമാറുന്നത്. പഴച്ചാറ്, ഡയറ്റ് സോഡ തുടങ്ങിയ ബിസിനസില്നിന്ന് കൊക്കകോള കമ്ബനിയും കഴിഞ്ഞവര്ഷം പിന്മാറിയിരുന്നു. ലാഭസാധ്യത കുറഞ്ഞതിനെ തുടര്ന്നാണ് പ്രധാന ഉത്പന്നങ്ങളില്നിന്ന് സോഫ്റ്റ് ഡ്രിങ്ക്, കുപ്പിവെള്ളം, ഫ്രൂട്ട് ജ്യൂസ് തുടങ്ങിയവ കമ്ബനികള് ഒഴിവാക്കുന്നത്. അതിവേഗംമാറുന്ന ഉപഭോക്തൃ അഭിരുചികള് കണക്കിലെടുത്താണ് കോര്പറേറ്റുകളുടെ ചുവടുമാറ്റം. പഴച്ചാറുകള് ഉള്പ്പടെയുള്ളവയില് പഞ്ചസാരയുടെ അളവ് കൂടുതലായതിനാല് ഉപഭോക്താക്കള് വ്യാപകമായി അവയില്നിന്ന് പിന്മാറാന് തുടങ്ങിയിരുന്നു. അതേസമയം, ആന്റിഓക്സിഡന്റുകളടങ്ങിയ ആരോഗ്യപാനീയങ്ങളിലാണ് ഇപ്പോള് താല്പര്യംകൂടുന്നത്. കാപ്പി ഉള്പ്പടെയുള്ളവയുടെ ഉപഭോഗംവര്ധിക്കുകയുമാണ്.